Από τη συγκέντρωση της 15ης Μαΐου
Το κίνημα **Αληθινή Δημοκρατία Τώρα** ***¡Democracia Real YA!*** (*Real Democracy Now!*), επίσης αποκαλούμενο ***Plataforma Democracia Real Ya!***, είναι οργάνωση πολιτών που ξεκίνησε τον Ιανουάριο του 2011 στην Ισπανία και η οποία στις 15 Μαΐου εκκίνησε το πολιτικό κίνημα των ισπανικών διαδηλώσεων του 2011, οι οποίες έγιναν παγκόσμια γνωστές και άντλησαν την έμπνευσή τους από την Αραβική Άνοιξη 2010-2011 που ξεκίνησε με την εξέγερση της Τυνησίας και την αντίστοιχη Αιγυπτιακή. Η εξέγερση συγκρίθηκε με τον Μάη του 1968. Στο κίνημα *Αληθινή Δημοκρατία* συγχωνεύτηκαν 200 μικρότερες οργανώσεις.

Το κίνημα διαμαρτυρίας εκφράστηκε στις 15 Μαΐου με κατασκηνώσεις πολιτών και κατάληψη της κεντρικής πλατείας της Μαδρίτης, Πουέρτα ντελ Σολ, και σύντομα επεκτάθηκε σε 57 άλλες μεγαλύτερες και μικρότερες πόλεις στην Ισπανία και κατόπιν σε ισπανικές πρεσβείες σε όλον τον κόσμο. Οι αρχικοί ιδρυτές και ομιλητές του κινήματος *Democracia Real Ya* είναι οι Φάμπιο Γκάνταρα (Fabio Gándara), Κάρλος Παρέδες (Carlos Paredes) Paco López και Αΐδα Σάντσεθ (Aída Sánchez.

Το κίνημα στην Ελλάδα
---------------------

Οι αρχικές εκκλήσεις Ισπανών μελών του κινήματος για συγκεντρώσεις στην Ισπανική πρεσβεία στην Ελλάδα δεν είχαν μεγάλη απήχηση αρχικά με αποτέλεσμα, σύμφωνα με τα ελληνικά ΜΜΕ, να γίνει σύνθημα στις ισπανικές συγκεντρώσεις το "Κάντε ησυχία, μην ξυπνήσουμε τους Έλληνες". Τούτο αμφισβητήθηκε ευθέως από τα μέλη του κινήματος, αλλά και δημοσιογράφους της «El Pais». Στη συγκέντρωση της 25ης Μαΐου 2011 χιλιάδες Ελλήνων «αγανακτισμένων» διαδήλωσαν ειρηνικά σε πολλές πόλεις της Ελλάδας με σημείο τριβής τα τεκταινόμενα στην ελληνική οικονομία.

Πανευρωπαϊκές εξελίξεις
-----------------------

Στις 29 Μαΐου 2011 έγινε η πρώτη διαδήλωση σε πανευρωπαϊκό επίπεδο σε μεγάλες πόλεις όπως το Παρίσι, το Λονδίνο, η Κοπεγχάγη, η Στοκχόλμη, η Σόφια, το Βερολίνο, το Άμστερνταμ, το Όσλο, το Εδιμβούργο, το Ελσίνκι, οι Βρυξέλλες, η Βιέννη, το Δουβλίνο, η Ρώμη, το Ρέικιαβικ, το Στρασβούργο, η Δρέσδη, η Μπολόνια, η Σεβίλλη, η Λεμεσός, η Θεσσαλονίκη, η Αθήνα και δεκάδες μικρότερες στον ευρωπαϊκό χώρο. Εκτός της επίθεσης που δέχθηκαν οι διαδηλωτές της Βαρκελώνης, η γαλλική αστυνομία εξαπέλυσε επίθεση εναντίον 5.000 διαδηλωτών που θέλησαν να μείνουν στην πλατεία Βαστίλης.

Ο επικεφαλής της γαλλικής διπλωματίας Αλέν Ζιπέ θεωρεί ότι δε θα υπάρξει «ευρωπαϊκό καλοκαίρι», όπως το αποκαλεί, μετά την «Αραβική Άνοιξη». Σύμφωνα με τα λεγόμενά του υπάρχει ένα κοινό σημείο με τον αραβικό κόσμο, η ανεργία, αλλά η διαφορά ότι ο ευρωπαϊκός κόσμος έχει κατακτήσει τη δημοκρατία, ενώ ο αραβικός προσδοκά να την κατακτήσει μέσω της εξέγερσης

Παρά την κάμψη του κινήματος σε πανευρωπαϊκό επίπεδο χιλιάδες Ισπανοί και Έλληνες διαδηλωτές σε Ισπανία και Ελλάδα αντίστοιχα διαδήλωσαν κατά την 4η Πανευρωπαϊκή συνάντηση της 19ης Ιουνίου 2011, αν και με διαφορετικά κοινωνικά και πολιτικά αιτήματα εξαρτώμενα από τις εθνικές συγκυρίες.

Σημειώσεις παραπομπές
---------------------

1. 1 2  Requena, Ana *El día que lo cambió todo* στην *Πούμπλικο*, 22/05/2011
2. 1 2  Frayer, Lauren *Inspired by Arab Protests, Spain's Unemployed Rally for Change* Αρχειοθετήθηκε 2011-06-13 στο Wayback Machine. in voanews, May 19, 2011
3. ↑  *Spain's "indignados" summon spirit of 1968* Αρχειοθετήθηκε 2011-05-31 στο Wayback Machine. στο *The Real News*, May 22, 2011
4. ↑  Alcaide, Soledad; *Movimiento 15-M: los ciudadanos exigen reconstruir la política, 17 de mayo de 2011 (consultado el mismo día).*
5. ↑  Sarah Rainsford *Youths defiant at 'Spanish revolution' camp in Madrid*, BBC News 21 May 2011
6. ↑  *La mecha de Sol prende de Valencia a Tokio*, in *Publico*, 21/05/2011
7. ↑  *Fabio Gándara: "Queremos una democracia más avanzada, no influir en el voto"*, interview of *Democracia Real* member Fabio Gándara in Spanish tv program *Al rojo vivo* at *laSexta*
8. ↑  *Fabio Gándara, portavoz de ¡Democracia real ya!: "Yo votaré el domingo"* in *Diario de Burgos*
9. ↑  Interview of *Democracia Real* member Carlos Paredes in the Argentinan news channel *Canal 5 Noticias*
10. ↑  Acompañamos en el tren a Paco López, uno de los organizadores Αρχειοθετήθηκε 2011-07-04 στο Wayback Machine. by Equipo VÚDEO, 12/05/2011
11. ↑  «Ισπανοί: "Κάντε ησυχία μην ξυπνήσουμε τους Έλληνες!"». Αρχειοθετήθηκε από το πρωτότυπο στις 25 Μαΐου 2011. Ανακτήθηκε στις 25 Μαΐου 2011.
12. ↑  Το σύνθημα που άκουσαν μόνο τα ελληνικά ΜΜΕ
13. ↑  Γέμισαν αγανάκτηση οι πλατείες πόλεων σ' όλη την Ελλάδα
14. ↑  «Ξεχείλισε αγανάκτηση το Σύνταγμα» Ηλεκτρονική Έκδοση enet.gr, 21:05 Κυριακή 29 Μαΐου 2011.
15. ↑  «Συσχετισμούς της «αραβικής άνοιξης» με το «ευρωπαϊκό καλοκαίρι» βλέπει ο Ζιπέ», εφ. *Ελευθεροτυπία* ηλεκτρονική έκδοση enet.gr, 18:56 Κυριακή 29 Μαΐου 2011
16. ↑  Περίπου 200.000 σύμφωνα με δημοσιεύματα. Βλ. Indignados: Πορεία αγανάκτησης από τη Βαλένθια στη Μαδρίτη, εφ *Ελευθεροτυπία*, ηλεκτρονική έκδοση, enet.gr, 14:38 Δευτέρα 20 Ιουνίου 2011.
17. ↑  Επιμένουν οι «Αγανακτισμένοι» της Ισπανίας, εφ. *Ελευθεροτυπία*, ηλεκτρονική έκδοση enet.gr, 15:27 Κυριακή 19 Ιουνίου 2011

Διαδίκτυο
---------

* Ο επίσημος ιστότοπος του κινήματος